**Pràctica 1 - Activitat de reforç UF1AE1**

#### **1.**  **Quines de les següents activitats es poden considerar activitats logístiques? Raona la teva resposta per a cadascuna.**

* a. Sol·licitud d'un crèdit al banc per a l'obertura d'un nou magatzem.
* b. Llançament d'una campanya de publicitat amb un missatge sobre la fiabilitat i rapidesa de l'empresa en els terminis d'entrega dels seus productes.
* c. Gestió del transport de matèries primeres des del proveïdor fins a la fàbrica.
* d. Preparació d'un informe financer per a la revisió anual de l'empresa.
* e. Control d'inventari i gestió d’estocs en un magatzem.
* f. Creació d'un pla de ruta per a la distribució de productes a diferents punts de venda.
* g. Descarrega de mercaderies en el punt de venda final.

**a.** No. La sol·licitud d’un crèdit és una activitat financera, no logística.
**b.** No. Llançar una campanya de publicitat és una activitat de màrqueting.
**c.** Sí. Gestionar el transport de matèries primeres forma part de la logística d'aprovisionament.
**d.** No. Preparar un informe financer és una tasca comptable, no logística.
**e.** Sí. El control d’inventari i la gestió d’estocs són activitats logístiques.
**f.** Sí. Crear un pla de ruta per a la distribució és part de la logística de distribució.
**g.** Sí. La descarrega de mercaderies en el punt de venda és una tasca logística d'última milla.

**2. Imagina que treballes en una empresa de distribució de begudes i tens les següents tasques:**

1. **Organitzar els torns dels conductors de camions que portaran la mercaderia a les botigues.**
2. **Dissenyar un eslògan publicitari que ressalti la puntualitat de l'empresa en les entregues.**
3. **Supervisar la càrrega de les ampolles de vidre en el magatzem per a assegurar-te que estan correctament embalades i no es trenquin durant el transport.**

**a)** Organitzar els torns dels conductors és una activitat logística perquè implica la gestió dels recursos de transport.
**b)** Dissenyar un eslògan és una activitat de màrqueting, no logística. Aquesta tasca la podria fer el departament de màrqueting.
**c)** Supervisar la càrrega forma part de la logística, ja que assegura la correcta manipulació dels productes per al seu transport.

**Quines d’aquestes activitats formarien part de la logística i per què? Quins departaments de l'empresa es podrien encarregar de les altres tasques?**

**3. Comenta si estàs d'acord amb la següent afirmació. Justifica la teva resposta:**

 "La logística integral només s'encarrega del control de les operacions logístiques de transport al llarg de la cadena de subministrament."

Doncs jo no estic d'acord amb l'afirmació. La logística integral no només es limita al transport, sinó que inclou altres operacions com la gestió d'estocs, l'emmagatzematge, la manipulació de materials i la planificació de rutes. La logística cobreix tota la cadena de subministrament, des de la font fins al consumidor final.

**4. L'empresa MotoAsier S.A. es dedica a la fabricació i distribució de dispositius electrònics. Gestiona tot el procés, des de la recepció de materials, producció, emmagatzematge, fins a la distribució als punts de venda.**

**El teu objectiu és indicar si cadascuna correspon a logística interna o logística externa, i justificar breument la teva resposta.**

1. Recepció de components electrònics de proveïdors i distribució d’aquests components a les diferents línies de producció dins de la fàbrica.
2. Transport de dispositius acabats des de la fàbrica fins a un centre de distribució regional utilitzant els camions de la pròpia empresa.
3. Realització d'inventari físic de tots els productes emmagatzemats al magatzem principal situat dins de la planta de producció.
4. Gestió de les devolucions de productes defectuosos per part de botigues externes cap al centre de reparació central MotoAsierS.A.
5. Trasllat de materials des del magatzem de matèries primeres fins a la zona de producció dins de la planta.
6. Enviament de productes acabats a un client internacional a través d'un port marítim utilitzant transport subcontractat.
7. Preparació de comandes dins del magatzem de la planta per a ser lliurades als clients regionals.
8. Negociació amb una empresa de transport per enviar productes acabats als punts de venda en diferents països.
9. Control de qualitat dels dispositius abans de ser emmagatzemats dins de les instal·lacions de l'empresa.
10. Distribució de dispositius acabats als magatzems d'altres regions que també són propietat de MotoAsierS.A, utilitzant la flota pròpia.

 **Interna** – Recepció i distribució de components dins de la fàbrica.

 **Externa** – Transport de dispositius acabats des de la fàbrica a un centre de distribució.

 **Interna** – Inventari físic dins de la planta de producció.

 **Externa** – Gestió de devolucions des de botigues externes al centre de reparació.

 **Interna** – Trasllat de materials dins de la planta de producció.

 **Externa** – Enviament de productes a clients internacionals amb transport subcontractat.

 **Interna** – Preparació de comandes dins del magatzem de la planta.

 **Externa** – Negociació amb una empresa de transport per enviar productes als punts de venda internacionals.

 **Interna** – Control de qualitat abans d'emmagatzemar productes dins la planta.

 **Externa** – Distribució de productes acabats a altres magatzems amb la flota pròpia.

**5. Relaciona les següents definicions amb els conceptes corresponents:**

* 1. Ritme de producció
	2. Ritme de demanda
	3. Emmagatzematge
	4. Output

a. Productes que surten del procés de fabricació.

b. Procés d'ajustar l'oferta de productes amb la demanda real del mercat, per evitar desajustos.

c. Lloc on els productes es guarden temporalment fins que siguin necessaris per a l'enviament o venda.

d. Quantitat de productes que la fàbrica és capaç de produir en un període determinat.

 **d.** Ritme de producció – Quantitat de productes que la fàbrica és capaç de produir en un període determinat.

 **b.** Ritme de demanda – Ajust de l'oferta de productes amb la demanda real del mercat.

 **c.** Emmagatzematge – Lloc on els productes es guarden temporalment.

 **a.** Output – Productes que surten del procés de fabricació.

 **6. Ordena els següents passos del procés de recepció de mercaderies en el magatzem:**

1. S'assigna una ubicació a la mercaderia dins del magatzem.
2. Es revisen les mercaderies rebudes per assegurar-se que són correctes.
3. Es dona entrada a les mercaderies en el sistema informàtic.
4. Es descarreguen les mercaderies del camió.

 **4.** Es descarreguen les mercaderies del camió.

 **2.** Es revisen les mercaderies rebudes per assegurar-se que són correctes.

 **3.** Es dona entrada a les mercaderies en el sistema informàtic.

 **1.** S'assigna una ubicació a la mercaderia dins del magatzem.

**7. Completa els espais en blanc amb les paraules adequades:**

* L'**emmagatzematge** és l'activitat d'ubicar la mercaderia en una zona designada dins del \_\_ **magatzem** \_\_\_\_ fins que sigui sol·licitada per un \_\_ **client** \_\_\_\_. Aquesta activitat assegura que la mercaderia està disponible en el moment en què el \_\_\_client\_\_\_ la necessita.
* A més, permet regular el flux d'\_**output** \_\_ que surt de la fàbrica i assegurar que es lliuri al ritme que marca la \_ **demanda** \_\_.

**8. Completa el següent quadre de text amb l’opció correcta.**

| **Decisió** | **Estratègica o Tàctica?** |
| --- | --- |
| Construir un nou magatzem | Estratègica,  |
| Modificar la quantitat d'estoc d'un producte | Tàctica |
| Canviar la disposició de les prestatgeries | Tàctica |
| Seleccionar un nou proveïdor de transport | Estratègica |

**9. L’empresa Actitud SA fabrica electrodomèstics i ofereix als seus clients la possibilitat de retornar productes per a la seva reparació, reutilització o reciclatge.**

A continuació, et presentem quatre situacions que poden passar a l'empresa. Indica si es tracta d'un cas de **logística inversa** i **justifica** breument la teva resposta.

1. Un client retorna una rentadora que s'ha espatllat durant el període de garantia perquè sigui reparada.
2. Actitud SA rep una comanda de matèries primeres del seu proveïdor per fabricar nous productes.
3. Un client envia un aspirador vell a l'empresa perquè pugui ser desmuntat i les seves peces reutilitzades.
4. Actitud SA recupera electrodomèstics defectuosos de les botigues per analitzar els problemes i millorar la fabricació futura.

 **Sí.** És logística inversa perquè el producte defectuós és retornat per a la seva reparació.

 **No.** Es tracta d’una operació d'aprovisionament, no de logística inversa.

 **Sí.** És logística inversa perquè el client envia un producte vell per al seu desmantellament i reutilització.

 **Sí.** És logística inversa perquè Actitud SA recupera electrodomèstics defectuosos per analitzar-los i millorar-ne la fabricació.

**10. Ordena aquestes fases segons com hauria de funcionar el procés de logística inversa d'una empresa, i explica breument cada pas en una o dues frases.**

Reparació de productes defectuosos.

Classificació de productes retornats.

Recollida de productes dels clients.

Transport dels productes cap al magatzem central.

Redistribució o eliminació final del producte.

 **Recollida de productes dels clients** – Es recuperen els productes defectuosos o usats.

 **Transport dels productes cap al magatzem central** – Els productes recollits són transportats a les instal·lacions de l'empresa.

 **Classificació de productes retornats** – Es decideix si els productes es reparen, es reciclen o s'eliminen.

 **Reparació de productes defectuosos** – Els productes amb defectes es reparen per ser reutilitzats.

 **Redistribució o eliminació final del producte** – Els productes es tornen als clients o es destrueixen si no són reutilitzables.